„На осно­ву од­лу­ке о осни­ва­њу при­вред­ног дру­штва „АДМ Солутионс д.о.о.“ и чла­на 2. став 1, тач­ка 13), чла­на 7. став 1, чла­на 14 и чла­на 16. став 4. За­ко­на о ра­чу­но­вод­ству („Слу­жбе­ни гла­сник РС“, бр. 62/2013) директор прав­ног ли­ца „АДМ Солутионс“ Дарко Радојичић, на сед­ни­ци одр­жа­ној да­на 21.1.2014. го­ди­не, до­но­си

**Правилник
о рачуноводству и рачуноводственим политикама
за лице[[1]](#footnote-1) које примењује правилник за микро и друга правна лица**

I. ОП­ШТЕ ОД­РЕД­БЕ

Члан 1.

Овим пра­вил­ни­ком уре­ђу­ју се ор­га­ни­за­ци­ја ра­чу­но­вод­ства, ин­тер­ни ра­чу­но­вод­стве­ни кон­трол­ни по­ступ­ци, ра­чу­но­вод­стве­не по­ли­ти­ке за при­зна­ва­ње и про­це­њи­ва­ње имо­ви­не и оба­ве­за, при­хо­да и рас­хо­да, утвр­ђу­ју упут­ства и смер­ни­це за усва­ја­ње, до­ста­вља­ње и обе­ло­да­њи­ва­ње фи­нан­сиј­ских из­ве­шта­ја, од­ре­ђу­ју ли­ца ко­ја су од­го­вор­на за за­ко­ни­тост и ис­прав­ност на­стан­ка по­слов­не про­ме­не, са­ста­вља­ње и кон­тро­лура­чу­но­вод­стве­них ис­пра­ва о по­слов­ној про­ме­ни; уре­ђу­је кре­та­ње ра­чу­но­вод­стве­них ис­пра­ва, утвр­ђу­ју ро­ко­ви за њи­хо­во до­ста­вља­ње на да­љу об­ра­ду и књи­же­ње у по­слов­ним књи­га­ма; уре­ђу­је школ­ска спре­ма, рад­но ис­ку­ство и оста­ли усло­ви за ли­це ко­је је од­го­вор­но за ви­ђе­ње по­слов­них књи­га и са­ста­вља­ње фи­нан­сиј­ских из­ве­шта­ја, и дру­га пи­та­ња у по­гле­ду во­ђе­ња по­слов­них књи­га и са­ста­вља­ња фи­нан­сиј­ских из­ве­шта­ја за ко­ја је про­пи­са­но да се уре­ђу­ју оп­штим ак­том у скла­ду са За­ко­ном о ра­чу­но­вод­ству („Слу­жбе­ни гла­сник РС“, бр. 62/2013, у да­љем тек­сту: За­кон), Пра­вил­ни­ком она­чи­ну при­зна­ва­ња, вред­но­ва­ња, пре­зен­та­ци­је и обе­ло­да­њи­ва­ња по­зи­ци­ја у по­је­ди­нач­ним фи­нан­сиј­ским из­ве­шта­ји­ма ми­кро и дру­гих прав­них ли­ца („Слу­жбе­ни гла­сник РС“, бр. 118/2013, у да­љем тек­сту: Пра­вил­ник за ми­кро и дру­га прав­на ли­ца).

Члан 2.

Од­ред­бе овог пра­вил­ни­ка од­но­се се и на прав­на ли­ца и дру­ге об­ли­ке ор­га­ни­зо­ва­ња ко­је је прав­но ли­це осно­ва­ло у ино­стран­ству (огран­ци, пред­став­ни­штво), ако за њих про­пи­си­ма тих др­жа­ва ни­је утвр­ђе­на оба­ве­за во­ђе­ња по­слов­них књи­га и са­ста­вља­ња фи­нан­сиј­ских из­ве­шта­ја.

За по­слов­не су­бјек­те из ста­ва 1. овог чла­на за ко­је про­пи­си­ма др­жа­ве у ко­јој су осно­ва­ни ни­је на дру­га­чи­ји на­чин утвр­ђе­на оба­ве­за во­ђе­ња по­слов­них књи­га и са­ста­вља­ња фи­нан­сиј­ских из­ве­шта­ја, во­де се по­слов­не књи­ге и са­ста­вља­ју фи­нан­сиј­ски из­ве­шта­ји у ра­чу­но­вод­ству дру­штва[[2]](#footnote-2).

II. ОР­ГА­НИ­ЗА­ЦИ­ЈА РА­ЧУ­НО­ВОД­СТВЕ­НОГ
СИ­СТЕ­МА И ИН­ТЕР­НЕ РА­ЧУ­НО­ВОД­СТВЕ­НЕ КОН­ТРО­ЛЕ

Члан 3.

Ра­чу­но­вод­ство пред­у­зе­ћа об­у­хва­та скуп по­сло­ва ко­ји обез­бе­ђу­ју функ­ци­о­ни­са­ње ра­чу­но­вод­стве­ног ин­фор­ма­ци­о­ног си­сте­ма и по­сло­ва фи­нан­сиј­ске функ­ци­је. За оба­вља­ње тих по­сло­ва ор­га­ни­зу­је се слу­жба (сек­тор) за ра­чу­но­вод­ство и фи­нан­си­је.

Ра­чу­но­вод­стве­ни ин­фор­ма­ци­о­ни си­стем пред­ста­вља део ин­фор­ма­ци­о­ног си­сте­ма пред­у­зе­ћа ко­ји обез­бе­ђу­је по­дат­ке и ин­фор­ма­ци­је о фи­нан­сиј­ском по­ло­жа­ју, успе­шно­сти и про­ме­на­ма у фи­нан­сиј­ском по­ло­жа­ју пред­у­зе­ћа за ин­тер­не и екс­тер­не ко­ри­сни­ке.

Фи­нан­сиј­ска функ­ци­ја об­у­хва­та по­сло­ве кон­тро­ле нов­ча­ног по­сло­ва­ња и кре­ди­та, од­но­се са по­слов­ним бан­ка­ма, фи­нан­си­ра­ње по­слов­них функ­ци­ја, упра­вља­ње по­тра­жи­ва­њи­ма и оба­ве­за­ма, об­ра­чу­не и пла­ћа­ња по­ре­за, до­при­но­са, ца­ри­на и дру­гих да­жби­на, об­ра­чу­не и ис­пла­те за­ра­да и на­кна­да за­ра­да, бла­гај­нич­ко по­сло­ва­ње, на­пла­те и ис­пла­те пре­ко те­ку­ћих ди­нар­ских и де­ви­зних ра­чу­на.

У окви­ру слу­жбе (сек­то­ра) ра­чу­но­вод­ства и фи­нан­си­ја оба­вља­ју се по­сло­ви:

– фи­нан­сиј­ског књи­го­вод­ства;

– књи­го­вод­ства тро­шко­ва и учи­на­ка (књи­го­вод­ство про­из­вод­ње);

– во­ђе­ње ана­ли­ти­ке, по­моћ­них књи­га и еви­ден­ци­ја;

– ра­чу­но­вод­стве­но пла­ни­ра­ње;

– ра­чу­но­вод­стве­ни над­зор и кон­тро­ла;

– ра­чу­но­вод­стве­но из­ве­шта­ва­ње и ин­фор­ми­са­ње;

– са­ста­вља­ње и до­ста­вља­ње пе­ри­о­дич­них и го­ди­шњих фи­нан­сиј­ских из­ве­шта­ја;

– бла­гај­нич­ко по­сло­ва­ње;

– об­ра­чун за­ра­да, на­кна­да за­ра­да и дру­гих при­ма­ња за­по­сле­них;

– об­ра­чун и пла­ћа­ње по уго­во­ри­ма о де­лу, аутор­ским и дру­гим уго­во­ри­ма;

– об­ра­чун и пла­ћа­ње по­ре­за, до­при­но­са, ца­ри­на и дру­гих да­жби­на;

– са­ста­вља­ње и до­ста­вља­ње по­ре­ских при­ја­ва и дру­гих про­пи­са­них об­ра­чу­на и еви­ден­ци­ја од стра­не др­жав­них и дру­гих ор­га­на;

– на­пла­та и пла­ћа­ње пре­ко ди­нар­ских и де­ви­зних ра­чу­на пред­у­зе­ћа.

За ор­га­ни­за­ци­ју и функ­ци­о­ни­са­ње ра­чу­но­вод­стве­них и фи­нан­сиј­ских по­сло­ва од­го­во­ран је ру­ко­во­ди­лац ра­чу­но­вод­ства.

Оба­вља­ње по­сло­ва у слу­жби ра­чу­но­вод­ства и фи­нан­си­ја и од­го­вор­ност за­по­сле­них уре­ђу­је се оп­штим ак­том ко­јим се уре­ђу­је рад­ни од­нос и си­сте­ма­ти­за­ци­ја по­сло­ва и рад­них за­да­та­ка у пред­у­зе­ћу.

**По­слов­не књи­ге**

Члан 4.

Ра­чу­но­вод­стве­ни по­да­ци и ин­фор­ма­ци­је о ста­њу и про­ме­на­ма на имо­ви­ни, оба­ве­за­ма и ка­пи­та­лу, при­хо­ди­ма, рас­хо­ди­ма и ре­зул­та­ту по­сло­ва­ња обез­бе­ђу­ју се у по­слов­ним књи­га­ма ко­је чи­не:

– днев­ник,

– глав­на књи­га, и

– по­моћ­не књи­ге.

Днев­ник и глав­на књи­га во­де се по си­сте­му двој­ног књи­го­вод­ства.

Днев­ник пред­ста­вља хро­но­ло­шку еви­ден­ци­ју по­слов­них про­ме­на по да­ту­му на­стан­ка, од­но­сно ре­до­сле­ду при­је­ма ра­чу­но­вод­стве­не ис­пра­ве, бро­ју и на­зи­ву ра­чу­на глав­не књи­ге, ду­гов­ном и по­тра­жном из­но­су ра­чу­на глав­не књи­ге и крат­ком об­ја­шње­њу на­ста­ле по­слов­не про­ме­не.

Днев­ник омо­гу­ћа­ва увид у хро­но­ло­шку еви­ден­ци­ју свих тран­сак­ци­ја у по­сло­ва­њу и ко­ри­сти се за спре­ча­ва­ње и из­на­ла­же­ње гре­ша­ка у књи­же­њу.

Глав­на књи­га пред­ста­вља пот­пу­ни скуп ра­чу­на, са свој­ством рав­но­те­же, за си­сте­мат­ско об­у­хва­та­ње ста­ња и про­ме­на на имо­ви­ни, оба­ве­за­ма, ка­пи­та­лу, при­хо­ди­ма и рас­хо­ди­ма и ко­ја је под­ло­га за са­ста­вља­ње фи­нан­сиј­ских из­ве­шта­ја.

Глав­на књи­га се са­сто­ји из два одво­је­на де­ла, и то: би­лан­сне еви­ден­ци­је и ван­би­лан­сне еви­ден­ци­је.

Глав­на књи­га са­др­жи ра­чу­не утвр­ђе­не конт­ним окви­ром, у скла­ду са по­тре­ба­ма прав­ног ли­ца.

По­моћ­не књи­ге су ана­ли­тич­ке еви­ден­ци­је ко­је се во­де по вр­сти, ко­ли­чи­ни и вред­но­сти за не­ма­те­ри­јал­ну и ма­те­ри­јал­ну имо­ви­ну (не­ма­те­ри­јал­на ула­га­ња, не­крет­ни­не, по­стро­је­ња, опре­му, си­тан ин­вен­тар и ре­зер­вне де­ло­ве, ин­ве­сти­ци­о­ну не­крет­ни­ну, стал­на сред­ства на­ме­ње­на про­да­ји и по­сло­ва­ња ко­ја пре­ста­ју, за­ли­хе ма­те­ри­ја­ла, ро­бе, не­до­вр­ше­не про­из­вод­ње и го­то­вих про­из­во­да), за фи­нан­сиј­ска сред­ста­ва (као што су де­ви­зна и ди­нар­ска нов­ча­на сред­ства, по­тра­жи­ва­ња од ку­па­ца, по­тра­жи­ва­ња по при­мље­ним ме­ни­ца­ма, да­тим кре­ди­ти­ма и дру­гим хар­ти­ја­ма од вред­но­сти), за фи­нан­сиј­ске оба­ве­зе (као што су оба­ве­зе за по­ре­зе и дру­ге да­жби­не, пре­ма до­ба­вља­чи­ма, по из­да­тим ме­ни­ца­ма и еми­то­ва­ним дру­гим хар­ти­ја­ма од вред­но­сти, оба­ве­зе по узе­тим кре­ди­ти­ма, оба­ве­зе пре­ма за­по­сле­ни­ма и дру­гим ли­ци­ма) и ин­стру­мен­те ка­пи­та­ла (као што су обич­не и при­о­ри­тет­не ак­ци­је, оп­ци­је за упис или ку­по­ви­ну обич­них ак­ци­ја пред­у­зе­ћа ко­је их је еми­то­ва­ло, от­ку­пље­не соп­стве­не ак­ци­је, уде­ли у ка­пи­та­лу и дру­ги ин­стру­мен­ти ка­пи­та­ла, ре­ва­ло­ри­за­ци­о­не ре­зер­ве и сл.).

Ана­ли­тич­ком еви­ден­ци­јом основ­них сред­ста­ва обез­бе­ђу­ју се сле­де­ћи по­да­ци о сва­ком основ­ном сред­ству: на­зив, опис и ло­ка­ци­ја сред­ства, ин­вен­тар­ни број, на­зив до­ба­вља­ча од ко­га је на­бав­ка из­вр­ше­на, од­но­сно основ сти­ца­ња (из­ра­да у соп­стве­ној ре­жи­ји), да­тум и број фак­ту­ре о на­бав­ци, да­тум ак­ти­ви­ра­ња сред­ства, на­бав­на вред­ност, ис­прав­ка вред­но­сти по осно­ву амор­ти­за­ци­је и обез­вре­ђе­ња, вред­ност на­кнад­них ула­га­ња и оста­ле про­ме­не вред­но­сти сред­ства, да­тум оту­ђе­ња или рас­хо­до­ва­ња и дру­ги по­да­ци.

Днев­ник бла­гај­не је по­моћ­на књи­га у ко­ју се уно­се по­слов­не про­ме­не ко­је на­ста­ју по осно­ву го­то­ви­не и дру­гих вред­но­сти ко­је се во­де у бла­гај­ни. Днев­ник бла­гај­не за­кљу­чу­је се на кра­ју сва­ког да­на и до­ста­вља се ра­чу­но­вод­ству истог, а нај­ка­сни­је на­ред­ног да­на.

По­слов­не књи­ге во­де се на на­чин ко­ји тре­ба да омо­гу­ћи кон­тро­лу ула­зних по­да­та­ка, ис­прав­но­сти уне­тих по­да­та­ка, чу­ва­ње по­да­та­ка, мо­гућ­ност ко­ри­шће­ња по­да­та­ка, мо­гућ­ност уви­да у про­мет и ста­ња на ра­чу­ни­ма глав­не књи­ге и по­моћ­них књи­га, од­но­сно тран­сак­ци­је, као и увид у хро­но­ло­ги­ју оба­вље­ног уно­са по­слов­них про­ме­на.

По­слов­не књи­ге се во­де елек­трон­ским пу­тем на ра­чу­на­ру уз ко­ри­шће­ње стан­дард­ног ра­чу­но­вод­стве­ног софт­ве­ра ко­ји обез­бе­ђу­је функ­ци­о­ни­са­ње си­сте­ма ин­тер­них кон­тро­ла и оне­мо­гу­ћа­ва бри­са­ње про­књи­же­них по­слов­них про­ме­на и по по­тре­би се мо­гу при­ка­за­ти на ра­чу­на­ру и од­штам­па­ти.

Отва­ра­ње по­слов­них књи­га вр­ши се на по­чет­ку по­слов­не го­ди­не на осно­ву за­кључ­ног би­лан­са ста­ња прет­ход­не го­ди­не.

**Во­ђе­ње по­слов­них књи­га**

Члан 5.

Во­ђе­ње по­слов­них књи­га, са­ста­вља­ње и пре­зен­та­ци­ја фи­нан­сиј­ских из­ве­шта­ја друштва вр­ши се у скла­ду са За­ко­ном, дру­гим под­за­кон­ским про­пи­си­ма до­не­тим на осно­ву тог За­ко­на и ра­чу­но­вод­стве­ним по­ли­ти­ка­ма утвр­ђе­ним овим пра­вил­ни­ком.

За при­зна­ва­ње, вред­но­ва­ње, пре­зен­та­ци­ју и обе­ло­да­њи­ва­ње по­зи­ци­ја у фи­нан­сиј­ским из­ве­шта­ји­ма, друштво/предузетник при­ме­њу­је Пра­вил­ник за ми­кро и дру­га прав­на ли­ца.

По­слов­не про­ме­не у по­слов­ним књи­га­ма еви­ден­ти­ра­ју на ра­чу­ни­ма конт­ног пла­на до­не­тог на осно­ву Пра­вил­ника о Конт­ном окви­ру и са­др­жи­ни ра­чу­на у Конт­ном окви­ру за при­вред­на дру­штва, за­дру­ге и пред­у­зет­ни­ке („Слу­жбе­ни гла­сник РС“, бр. 118/2013, у да­љем тек­сту: Пра­вил­ник о конт­ном окви­ру).

Во­ђе­ње по­слов­них књи­га, са­ста­вља­ње и пре­зен­та­ци­ју фи­нан­сиј­ских из­ве­шта­ја прав­ног ли­ца у скла­ду са чла­ном 14. За­ко­на оба­вља за­по­сле­но струч­но ли­це ко­је ис­пу­ња­ва сле­де­ће усло­ве

1. има средњу школ­ску спре­му
2. има нај­ма­ње 3 год. рад­ног ис­ку­ства на по­сло­ви­ма ра­чу­но­вод­ства
3. ни­је ка­жња­ва­но за кри­вич­на де­ла ко­ја га чи­не не­до­стој­ним за оба­вља­ње по­сло­ва из обла­сти ра­чу­но­вод­ства.

**Ра­чу­но­вод­стве­не ис­пра­ве**

Члан 6.

Књи­же­ње по­слов­них про­ме­на на имо­ви­ни, оба­ве­за­ма, ка­пи­та­лу, при­хо­ди­ма и рас­хо­ди­ма вр­ши се на осно­ву ве­ро­до­стој­не ра­чу­но­вод­стве­не ис­пра­ве.

Ра­чу­но­вод­стве­ну ис­пра­ву са­ста­вља­ју ли­ца од­го­вор­на за оба­вља­ње од­го­ва­ра­ју­ћих по­сло­ва чи­јим из­вр­ше­њем на­ста­ју по­слов­не про­ме­не за ко­је се са­ста­вља­ју ра­чу­но­вод­стве­не ис­пра­ве. Ру­ко­во­ди­лац ор­га­ни­за­ци­о­ног де­ла, од­но­сно слу­жбе од­ре­ђу­је ли­це ко­је са­ста­вља ра­чу­но­вод­стве­ну ис­пра­ву о на­ста­лом по­слов­ном до­га­ђа­ју, од­но­сно по­слов­ној про­ме­ни.

Ра­чу­но­вод­стве­на ис­пра­ва мо­ра да об­у­хва­ти све по­дат­ке по­треб­не за књи­же­ње у по­слов­ним књи­га­ма та­ко да се из ра­чу­но­вод­стве­не ис­пра­ве мо­же са­зна­ти основи вр­ста по­слов­не про­ме­не

Ра­чу­но­вод­стве­на ис­пра­ва са­ста­вља се у по­треб­ном бро­ју при­ме­ра­ка, на ме­сту и у вре­ме­ну на­стан­ка по­слов­ног до­га­ђа­ја, и мо­ра би­ти пот­пи­са­на и ове­ре­на пе­ча­том од стра­не ли­ца од­го­вор­них за на­ста­нак по­слов­не про­ме­не.

Књи­же­ње по­слов­не про­ме­не мо­же се вр­ши­ти на осно­ву фо­то­ко­пи­је под усло­вом да је на фо­то­ко­пи­ји на­ве­де­но ме­сто чу­ва­ња ори­ги­нал­не ис­пра­ве, са пот­пи­сом од­го­вор­ног ли­ца.

Члан 7.

Ра­чу­но­вод­стве­ном ис­пра­вом сма­тра се и ис­пра­ва ис­по­ста­вље­на, од­но­сно при­мље­на те­ле­ко­му­ни­ка­ци­о­ним пу­тем, као и ис­пра­ва ис­по­ста­вље­на, од­но­сно при­мље­на пу­тем сер­ви­са за елек­трон­ску раз­ме­ну по­да­та­ка (Elec­tro­nic da­ta In­ter­chan­ge – EDI).

По­ши­ља­лац је од­го­во­ран да по­да­ци на ула­зу у те­ле­ко­му­ни­ка­ци­о­ни си­стем бу­ду за­сно­ва­ни на ра­чу­но­вод­стве­ним ис­пра­ва­ма, као и да чу­ва ори­ги­нал­не ра­чу­но­вод­стве­не ис­пра­ве.

Ка­да се ра­чу­но­вод­стве­на ис­пра­ва пре­но­си пу­тем сер­ви­са за елек­трон­ску раз­ме­ну по­да­та­ка, пру­жа­лац услу­ге елек­трон­ске раз­ме­не по­да­та­ка ду­жан је да обез­бе­ди ин­те­гри­тет раз­ме­ње­них по­да­та­ка.

Члан 8.

Од­го­вор­но ли­це пот­пи­сом, од­но­сно дру­гом иден­ти­фи­ка­ци­о­ном озна­ком по­твр­ђу­је да је ра­чу­но­вод­стве­на ис­пра­ва ве­ро­до­стој­на (пот­пу­на, исти­ни­та, ра­чун­ски тач­на и да при­ка­зу­је по­слов­ну про­ме­ну).

Ра­чу­но­вод­стве­на ис­пра­ва, са­ста­вље­на као елек­трон­ски за­пис, тре­ба да са­др­жи пот­пис или дру­гу иден­ти­фи­ка­ци­о­ну озна­ку од­го­вор­ног ли­ца, од­но­сно ли­ца овла­шће­ног за из­да­ва­ње ра­чу­но­вод­стве­не ис­пра­ве, од­но­сно елек­трон­ски пот­пис у скла­ду са за­ко­ном.

Прав­но ли­це је ду­жно да, пре уно­са по­да­та­ка из ра­чу­но­вод­стве­не ис­пра­ве у по­слов­не књи­ге, од­ре­ди од­го­вор­но ли­це ко­је тре­ба да из­вр­ши кон­тро­лу ве­ро­до­стој­но­сти ис­пра­ве и да је пот­пи­ше.

Кон­тро­лом ра­чу­но­вод­стве­них ис­пра­ва пре књи­же­ња утвр­ђу­је се њи­хо­ва пот­пу­ност, исти­ни­тост, ра­чун­ска тач­ност и за­ко­ни­тост.

Кон­тро­лу ра­чу­но­вод­стве­них ис­пра­ва не мо­гу да вр­ше ли­ца ко­ја су за­ду­же­на ма­те­ри­јал­ним ства­ри­ма (вред­но­сти­ма) на ко­је се ис­пра­ве од­но­се.

**Ро­ко­ви до­ста­вља­ња ра­чу­но­вод­стве­них ис­пра­ва
и ро­ко­ви књи­же­ња**

Члан 9.

Ли­ца ко­ја са­ста­вља­ју и вр­ше при­јем ра­чу­но­вод­стве­них ис­пра­ва, ду­жна су да ра­чу­но­вод­стве­ну ис­пра­ву и дру­гу до­ку­мен­та­ци­ју у ве­зи са на­ста­лом про­ме­ном до­ста­ве на књи­же­ње нај­ка­сни­је у ро­ку од три рад­на да­на од да­на ка­да је по­слов­на про­ме­на на­ста­ла, од­но­сно у ро­ку од три рад­на да­на од да­ту­ма при­је­ма.

Ли­ца ко­ја во­де по­слов­не књи­ге, по­сле спро­ве­де­не кон­тро­ле при­мље­них ра­чу­но­вод­стве­них ис­пра­ва, ду­жна су да ра­чу­но­вод­стве­не ис­пра­ве про­књи­же у по­слов­ним књи­га­ма нај­ка­сни­је у ро­ку од пет рад­них да­на од да­на при­је­ма.

**Ра­чу­но­вод­стве­ни софт­вер**

Члан 10.

По­слов­не књи­ге пред­у­зе­ћа во­де се на ра­чу­на­ру.

Ра­чу­но­вод­стве­ни софт­вер ко­ји се ко­ри­сти за во­ђе­ње по­слов­них књи­га и са­ста­вља­ње фи­нан­сиј­ских из­ве­шта­ја, мо­ра да обез­бе­ди сле­де­ће:

– функ­ци­о­ни­са­ње ин­тер­них ра­чу­но­вод­стве­них кон­тро­ла;

– оне­мо­гу­ћа­ва бри­са­ње про­књи­же­них по­слов­них про­ме­на. Гре­шке на­пра­вље­не у књи­же­њу у по­ступ­ку ауто­мат­ске об­ра­де по­да­та­ка не мо­гу се ис­пра­вља­ти њи­хо­вим бри­са­њем већ је­ди­но књи­го­вод­стве­ном тех­ни­ком „цр­ве­ног“ или „цр­ног“ стор­на;

– кон­тро­лу ула­зних по­да­та­ка;

– кон­тро­лу ис­прав­но­сти уне­тих по­да­та­ка;

– увид у про­мет и ста­ње ра­чу­на глав­не књи­ге;

– увид у хро­но­ло­ги­ју оба­вље­ног уно­са по­слов­них про­ме­на;

– чу­ва­ње и ко­ри­шће­ње податакa;

– по­да­ци из по­слов­них књи­га (днев­ник, глав­на књи­га, по­моћ­не књи­ге) по по­тре­би мо­гу да се од­штам­па­ју или при­ка­жу на екра­ну;

– упо­ре­до са ме­мо­ри­са­ним по­да­ци­ма тре­ба да се обез­бе­ди и ме­мо­ри­са­ње апли­ка­тив­ног софт­ве­ра ка­ко би по­да­ци би­ли до­ступ­ни кон­тро­ли.

**Ин­тер­не ра­чу­но­вод­стве­не кон­тро­ле**

Члан 11.

Си­стем ин­тер­не кон­тро­ле об­у­хва­та све ме­ре ко­је се пред­у­зи­ма­ју у ци­љу:

1) за­шти­те сред­ста­ва од пре­ко­мер­ног тро­ше­ња, пре­ва­ра или не­е­фи­ка­сне упо­тре­бе;

2) обез­бе­ђе­ња по­у­зда­но­сти и ве­ро­до­стој­но­сти ра­чу­но­вод­стве­них по­да­та­ка;

3) обез­бе­ђе­ња из­вр­ше­ња по­сло­ва у скла­ду са усво­је­ном по­ли­ти­ком упра­ве;

4) оце­не ра­да свих рад­ни­ка, ру­ко­во­ди­ла­ца и ор­га­ни­за­ци­о­них де­ло­ва у окви­ру пред­у­зе­ћа.

Ин­тер­не кон­тро­ле об­у­хва­та­ју све ме­ре и по­ступ­ке ко­ји се спро­во­де ра­ди обез­бе­ђе­ња усло­ва да це­ло пред­у­зе­ће ра­ди у скла­ду са пла­но­ви­ма и по­ли­ти­ка­ма ко­је је усво­ји­ла упра­ва.

Ин­тер­на ра­чу­но­вод­стве­на кон­тро­ла тре­ба да обез­бе­ди по­у­зда­ност и ве­ро­до­стој­ност ра­чу­но­вод­стве­них еви­ден­ци­ја и по­да­та­ка и фи­нан­сиј­ских из­ве­шта­ја.

Сва­ка по­слов­на про­ме­на, од­но­сно тран­сак­ци­ја, да би би­ла по­у­зда­на и ве­ро­до­стој­на, тре­ба да про­ђе че­ти­ри одво­је­не фа­зе, и то:

– да је про­пи­са­но одо­бра­ва­ње на­стан­ка та­кве по­слов­не про­ме­не;

– да бу­де одо­бре­на од над­ле­жног ру­ко­во­ди­о­ца;

– да бу­де из­вр­ше­на, и

– да је еви­ден­ти­ра­на у по­слов­ним књи­га­ма.

Члан 12.

У ци­љу обез­бе­ђе­ња по­у­зда­но­сти и ве­ро­до­стој­но­сти ра­чу­но­вод­стве­них по­да­та­ка и ин­фор­ма­ци­ја тре­ба обез­бе­ди­ти спро­во­ђе­ње сле­де­ћих ме­ра ин­тер­не кон­тро­ле:

– за­по­сле­ни ко­ји су ма­те­ри­јал­но за­ду­же­ни сред­стви­ма или ко­ри­сте од­ре­ђе­на сред­ства не мо­гу да во­де ра­чу­но­вод­стве­ну еви­ден­ци­ју за та сред­ства;

– за­по­сле­не ко­ји се ду­же ма­те­ри­јал­ним и нов­ча­ним сред­стви­ма, уко­ли­ко је мо­гу­ће, тре­ба по­вре­ме­но за­ме­њи­ва­ти дру­гим за­по­сле­ни­ма (ро­та­ци­ја за­по­сле­них) ко­ји мо­гу от­кри­ти гре­шке и не­пра­вил­но­сти ко­је су прет­ход­ни за­по­сле­ни учи­ни­ли;

– за­по­сле­ни ко­ји во­де ана­ли­тич­ку еви­ден­ци­ју ку­па­ца не мо­гу вр­ши­ти го­то­вин­ске нов­ча­не на­пла­те од ку­па­ца за ко­је во­де еви­ден­ци­ју;

– ра­чу­но­вод­стве­не ис­пра­ве, као што су че­ко­ви, ме­ни­це, фак­ту­ре, на­руџ­бе­ни­це и дру­ги до­ку­мен­ти мо­ра­ју би­ти озна­че­ни се­риј­ским бро­је­ви­ма и из­да­ва­ни по ре­до­сле­ду тих бро­је­ва;

– зах­те­ви за на­бав­ку (тре­бо­ва­ња и др. до­ку­мен­ти) на осно­ву ко­јих се вр­ши на­ру­чи­ва­ње на­бав­ке ма­те­ри­ја­ла и ро­бе не мо­гу се из­вр­ша­ва­ти ако прет­ход­но ни­су ове­ре­ни од стра­не овла­шће­ног ру­ко­во­ди­о­ца. Ко­пи­ја зах­те­ва за на­бав­ку са ра­чу­ном и от­прем­ни­цом до­ба­вља­ча ша­ље се слу­жби ра­чу­но­вод­ства и фи­нан­си­ја, ко­ја не мо­же из­вр­ши­ти пла­ћа­ње и књи­же­ње те про­ме­не без одо­бре­ног зах­те­ва;

– на­руџ­бе­ни­ца за на­бав­ку ма­те­ри­ја­ла и ро­бе са­ста­вља се у ви­ше ко­пи­ја, од ко­јих се ори­ги­нал ша­ље до­ба­вља­чу, на осно­ву ко­јег он ша­ље ро­бу и ра­чун на ба­зи уне­тих по­да­та­ка из на­руџ­бе­ни­це. Дру­га ко­пи­ја на­руџ­бе­ни­це ша­ље се ра­чу­но­вод­ству пред­у­зе­ћа за­јед­но са ра­чу­ном до­ба­вља­ча и при­јем­ни­цом ма­га­ци­на да је ро­ба пре­у­зе­та на­кон при­је­ма ро­бе и фак­ту­ре до­ба­вља­ча, док сле­де­ће ко­пи­је оста­ју код ли­ца ко­ја са­ста­вља­ју и одо­бра­ва­ју на­руџ­бе­ни­це;

– пре об­ра­чу­на за­ра­да за­по­сле­них тре­ба из­вр­ши­ти кон­тро­лу рад­ног вре­ме­на за ко­је се вр­ши об­ра­чун и обез­бе­ди­ти брз и та­чан об­ра­чун и ис­пла­ту за­ра­да и на­кна­да за­ра­да и пла­ћа­ње про­пи­са­них по­ре­за и до­при­но­са.

Члан 13.

Ускла­ђи­ва­ње про­ме­та и ста­ња глав­не књи­ге са днев­ни­ком и по­моћ­них књи­га са глав­ном књи­гом вр­ши се пре по­пи­са имо­ви­не и оба­ве­за и пре са­ста­вља­ња фи­нан­сиј­ских из­ве­шта­ја.

Ста­ње имо­ви­не и оба­ве­за у књи­го­вод­ству ускла­ђу­је се на кра­ју по­слов­не го­ди­не са ствар­ним ста­њем ко­је се утвр­ђу­је по­пи­сом.

Ускла­ђи­ва­ње ме­ђу­соб­них фи­нан­сиј­ских пла­сма­на и по­тра­жи­ва­ња са ду­жни­ци­ма, вр­ши се јед­ном го­ди­шње са ста­њем до­ста­вља­њем у пи­сме­ном об­ли­ку из­во­да отво­ре­них став­ки фи­нан­сиј­ских пла­сма­на и по­тра­жи­ва­ња на тај дан.

По­пис имо­ви­не и оба­ве­за вр­ши се на кра­ју по­слов­не го­ди­не, са ста­њем на по­след­њи дан по­слов­не го­ди­не.

Члан 14.

По­ред ре­дов­ног по­пи­са имо­ви­не, по­тра­жи­ва­ња и оба­ве­за ко­ји се вр­ши на кра­ју по­слов­не го­ди­не, у то­ку го­ди­не вр­ши се ван­ре­дан по­пис и ускла­ђи­ва­ње ста­ња и при­ли­ком при­мо­пре­да­је ду­жно­сти ра­чу­но­по­ла­га­ча, про­ме­не про­дај­них це­на про­из­во­да и ро­бе у ма­ло­про­дај­ном објек­ту, ста­ту­сне про­ме­не, отва­ра­ња, од­но­сно за­кљу­че­ња по­ступ­ка сте­ча­ја и ли­кви­да­ци­је прав­ног ли­ца, као и у дру­гим слу­ча­је­ви­ма пред­ви­ђе­ним за­ко­ном.

**Чу­ва­ње по­слов­них књи­га и
ра­чу­но­вод­стве­них ис­пра­ва**

Члан 15.

Ра­чу­но­вод­стве­не ис­пра­ве и по­слов­не књи­ге чу­ва­ју се у по­слов­ним про­сто­ри­ја­ма прав­ног ли­ца (пред­у­зет­ни­ка), од­но­сно код дру­штва или пред­у­зет­ни­ка ко­ји­ма је по­ве­ре­но во­ђе­ње по­слов­них књи­га, у ро­ко­ви­ма ко­ји су као нај­кра­ћи про­пи­са­ни чла­ном 24. За­ко­на.

Ра­чу­но­вод­стве­не ис­пра­ве, по­слов­не књи­ге и фи­нан­сиј­ски из­ве­шта­ји чу­ва­ју се у ори­ги­на­лу или ко­ри­шће­њем дру­гих сред­ста­ва ар­хи­ви­ра­ња, утвр­ђе­них за­ко­ном.

По­слов­не књи­ге ко­је се во­де на ра­чу­на­ру и ра­чу­но­вод­стве­ни софт­вер ко­ји се ко­ри­сти за во­ђе­ње по­слов­них књи­га чу­ва­ју се на ра­чу­на­ру и од­го­ва­ра­ју­ћем ме­ди­ју за ар­хи­ви­ра­ње по­да­та­ка.

По ис­те­ку по­слов­не го­ди­не, днев­ник и глав­на књи­га штам­па­ју се и штам­па­ни чу­ва­ју у ро­ко­ви­ма про­пи­са­ним у ста­ву 1. овог чла­на.

Ра­чу­но­вод­стве­не ис­пра­ве мо­гу се чу­ва­ти на елек­трон­ским ме­ди­ји­ма, као ори­ги­нал­на елек­трон­ска до­ку­мен­та или ди­ги­тал­не ко­пи­је, ако је над­ле­жном ор­га­ну омо­гу­ћен при­ступ та­ко са­чу­ва­ним по­да­ци­ма и ако је обез­бе­ђе­но:

1) да се по­да­ци­ма са­др­жа­ним у елек­трон­ском до­ку­мен­ту или за­пи­су мо­же при­сту­пи­ти и да су по­год­ни за да­љу об­ра­ду;

2) да су по­да­ци са­чу­ва­ни у об­ли­ку у ко­ме су на­пра­вље­ни, по­сла­ти и при­мље­ни;

3) да се из са­чу­ва­не елек­трон­ске по­ру­ке мо­же утвр­ди­ти по­ши­ља­лац, при­ма­лац, вре­ме и ме­сто сла­ња и при­је­ма;

4) да се при­ме­њу­ју тех­но­ло­ги­је и по­ступ­ци ко­ји­ма се у до­вољ­ној ме­ри обез­бе­ђу­је за­шти­та од из­ме­на или бри­са­ње по­да­та­ка или дру­го по­у­зда­но сред­ство ко­јим се га­ран­ту­је не­про­мен­љи­вост по­да­та­ка или по­ру­ка, као и ре­зер­вна ба­за по­да­та­ка на дру­гој ло­ка­ци­ји.

III. РА­ЧУ­НО­ВОД­СТВЕ­НЕ ПО­ЛИ­ТИ­КЕ

Члан 16.

Ра­чу­но­вод­стве­не по­ли­ти­ке су спе­ци­фич­ни прин­ци­пи, осно­ве, кон­вен­ци­је, пра­ви­ла и прак­се ко­је се при­ме­њу­ју при са­ста­вља­њу и пре­зен­та­ци­ји фи­нан­сиј­ских из­ве­шта­ја, а у скла­ду са Пра­вил­ни­ком за ми­кро и дру­га прав­на ли­ца.

Из­бор ра­чу­но­вод­стве­них по­ли­ти­ка из­вр­шен је уз по­што­ва­ње оп­штих ра­чу­но­вод­стве­них на­че­ла, прин­ци­па и пра­ви­ла вред­но­ва­ња ко­ји су про­пи­са­ни овим пра­вил­ни­ком и ко­ји су при­мен­љи­ви на кон­крет­ну тран­сак­ци­ју.

Усво­је­не ра­чу­но­вод­стве­не по­ли­ти­ке од­но­се се на при­зна­ва­ње, уки­да­ње при­зна­ва­ња, ме­ре­ње и про­це­њи­ва­ње сред­ста­ва, оба­ве­за, при­хо­да и рас­хо­да пред­у­зе­ћа.

Пра­вил­ни­ком о ра­чу­но­вод­ству уре­ђу­ју се ра­чу­но­вод­стве­не по­ли­ти­ке и дру­га пи­та­ња за ко­је је Пра­вил­ни­ком за ми­кро и дру­га прав­на ли­ца од­ре­ђе­но да се бли­же уре­ђу­ју оп­штим ак­том прав­ног ли­ца/пред­у­зет­ни­ка.

Усво­је­не ра­чу­но­вод­стве­не по­ли­ти­ке при­ме­њу­ју се до­след­но у ду­жем вре­мен­ском пе­ри­о­ду и мо­гу се ме­ња­ти са­мо у слу­ча­ју про­ме­не ра­чу­но­вод­стве­них про­пи­са и/или уко­ли­ко про­ме­на обез­бе­ђу­је по­у­зда­ни­је и ва­жни­је ин­фор­ма­ци­је о фи­нан­сиј­ском по­ло­жа­ју и ре­зул­та­ти­ма по­сло­ва­ња.

Ка­да ефек­ти про­ме­на ра­чу­но­вод­стве­них по­ли­ти­ка ни­су ма­те­ри­јал­но зна­чај­ни не вр­ши се ре­тро­спек­тив­на при­ме­на про­ме­ње­не ра­чу­но­вод­стве­не по­ли­ти­ке, већ се ефек­ти ис­ка­зу­ју пре­ко од­го­ва­ра­ју­ћих ра­чу­на при­хо­да и рас­хо­да те­ку­ћег пе­ри­о­да, у за­ви­сно­сти од то­га да ли су ефек­ти по­зи­тив­ни ли не­га­тив­ни.

У слу­ча­ју про­ме­не ра­чу­но­вод­стве­не по­ли­ти­ке чи­ји су ефек­ти ма­те­ри­јал­но зна­чај­ни при­ме­на се вр­ши ре­тро­ак­тив­но, од­но­сно по­треб­но је при­ме­ни­ти но­ву ра­чу­но­вод­стве­ну по­ли­ти­ку на упо­ред­не ин­фор­ма­ци­је за прет­ход­не пе­ри­о­де на нај­ра­ни­ји да­тум за ко­ји је то из­во­дљи­во, као да је но­ва ра­чу­но­вод­стве­на по­ли­ти­ка од­у­век при­ме­њи­ва­на.

Праг ма­те­ри­јал­но­сти на­ста­лог ефек­та про­ме­не ра­чу­но­вод­стве­не по­ли­ти­ке де­фи­ни­сан је на истом ни­воу као и праг ма­те­ри­јал­но­сти гре­шке из ра­ни­јих пе­ри­о­да у чла­ну 17. овог Пра­вил­ни­ка.

Ра­чу­но­вод­стве­не про­це­не под­ра­зу­ме­ва­ју про­це­ну из­но­са не­ке став­ке фи­нан­сиј­ских из­ве­шта­ја у од­су­ству пре­ци­зног на­чи­на за ме­ре­ње.

Про­ме­на ра­чу­но­вод­стве­не про­це­не су уса­гла­ша­ва­ња књи­го­вод­стве­не вред­но­сти имо­ви­не или оба­ве­за, или из­но­са пе­ри­о­дич­ног тро­ше­ња сред­ства, ко­ја про­из­ла­зи из про­це­не са­да­шњег ста­ња и оче­ки­ва­них бу­ду­ћих ко­ри­сти и оба­ве­за по­ве­за­них с том имо­ви­ном и оба­ве­за­ма.

Ка­да је те­шко раз­ли­ко­ва­ти про­ме­ну ра­чу­но­вод­стве­не по­ли­ти­ке од про­ме­не ра­чу­но­вод­стве­не про­це­не, про­ме­на се тре­ти­ра као про­ме­на ра­чу­но­вод­стве­не про­це­не.

**Ис­прав­ка гре­ша­ка из прет­ход­них пе­ри­о­да**

Члан 17.

Гре­шке из прет­ход­них пе­ри­о­да су про­пу­сти и по­гре­шна ис­ка­зи­ва­ња у фи­нан­сиј­ским из­ве­шта­ји­ма за је­дан или ви­ше прет­ход­них пе­ри­о­да ко­ји на­ста­ју услед не­ко­ри­шће­ња или по­гре­шног ко­ри­шће­ња, по­у­зда­них ин­фор­ма­ци­ја ко­је:

(а) су би­ле до­ступ­не ка­да су фи­нан­сиј­ски из­ве­шта­ји за те пе­ри­о­де би­ли одо­бре­ни за об­ја­вљи­ва­ње, и

(б) би би­ло ра­зум­но оче­ки­ва­ти да су мо­гле би­ти при­ба­вље­не и узе­те у об­зир у са­ста­вља­њу и пре­зен­та­ци­ји тих фи­нан­сиј­ских из­ве­шта­ја.

Ка­да гре­шка из ра­ни­јег пе­ри­о­да ни­је ма­те­ри­јал­но зна­чај­на, ко­рек­ци­ја се вр­ши пре­ко од­го­ва­ра­ју­ћих ра­чу­на при­хо­да и рас­хо­да те­ку­ћег пе­ри­о­да, у за­ви­сно­сти од то­га да ли су ефек­ти гре­шке по­зи­тив­ни ли не­га­тив­ни.

У слу­ча­ју утвр­ђи­ва­ња ма­те­ри­јал­но зна­чај­них гре­ша­ка ко­рек­ци­ја се вр­ши ре­тро­ак­тив­но, ко­рек­ци­јом упо­ред­них ин­фор­ма­ци­ја за прет­ход­не пе­ри­о­де за нај­ра­ни­ји да­тум за ко­ји је то из­во­дљи­во, као да гре­шке ни­је ни би­ло.

Праг ма­те­ри­јал­но­сти гре­шке из ра­ни­јих пе­ри­о­да де­фи­ни­сан је на ни­воу од *3%* по­слов­них при­хо­да об­ра­чун­ског пе­ри­о­да (по­слов­не го­ди­не) на ко­ју се гре­шка од­но­си

У слу­ча­ју ка­да је утвр­ђе­но по­сто­ја­ње ви­ше гре­ша­ка из не­ког ра­ни­јег пе­ри­о­да, утвр­ђи­ва­ње из­но­са ма­те­ри­јал­но­сти вр­ши се узи­ма­ју­ћи у об­зир ку­му­ла­ти­ван из­нос, тј. збир свих гре­ша­ка.

Де­фи­ни­са­ни праг ма­те­ри­јал­но­сти гре­ша­ка из ра­ни­јих пе­ри­о­да при­ме­њу­је се и за по­тре­бе утвр­ђи­ва­ња зна­чај­но­сти ефе­ка­та про­ме­на ра­чу­но­вод­стве­них по­ли­ти­ка.

**Не­ма­те­ри­јал­на имо­ви­на**

Члан 18.

Не­ма­те­ри­јал­на имо­ви­на се по­чет­но ме­ри по сво­јој на­бав­ној вред­но­сти или це­ни ко­шта­ња, а на­кон по­чет­ног при­зна­ва­ња вред­ну­је се по сво­јој на­бав­ној вред­но­сти, од­но­сно це­ни ко­шта­ња ума­ње­ној за аку­му­ли­ра­ну амор­ти­за­ци­ју и евен­ту­ал­не аку­му­ли­ра­не гу­бит­ке по осно­ву обез­вре­ђе­ња, на на­чин про­пи­сан у чла­ну 13. Пра­вил­ни­ка за ми­кро и дру­га прав­на ли­ца.

Прет­по­ста­вља се да је ре­зи­ду­ал­на вред­ност не­ма­те­ри­јал­не имо­ви­не са ко­нач­ним ве­ком тра­ја­ња ну­ла, осим ако по­сто­ји оба­ве­за тре­ће стра­не да ку­пи имо­ви­ну на кра­ју ње­ног ве­ка тра­ја­ња, или ако по­сто­ји ак­тив­но тр­жи­ште за имо­ви­ну, а ре­зи­ду­ал­на вред­ност се мо­же утвр­ди­ти по­зи­ва­њем на то тр­жи­ште и ве­ро­ват­но је да ће та­кво тр­жи­ште по­сто­ја­ти на кра­ју ве­ка тра­ја­ња имо­ви­не.

Ако ни­је мо­гу­ћа по­у­зда­на про­це­на ко­ри­сног ве­ка тра­ја­ња не­ма­те­ри­јал­не имо­ви­не, она се амор­ти­зу­је у пе­ри­о­ду од де­сет го­ди­на.

Пре­и­спи­ти­ва­ње усво­је­ног ме­то­да амор­ти­за­ци­је, као и ко­ри­сног ве­ка тра­ја­ња се вр­ши на кра­ју об­ра­чун­ског пе­ри­о­да (по­слов­не го­ди­не) уко­ли­ко по­сто­је на­го­ве­шта­ји да је до­шло до зна­чај­не про­ме­не у од­но­су на прет­ход­ни пе­ри­од.

**Не­крет­ни­не, по­стро­је­ња и опре­ма**

Члан 19.

Не­крет­ни­не, по­стро­је­ња и опре­ма (ду­го­роч­на ма­те­ри­јал­на имо­ви­на, у да­љем тек­сту: НПО) ко­ја ис­пу­ња­ва усло­ве за при­зна­ва­ње као сред­ство, по­чет­но се ме­ри по на­бав­ној вред­но­сти, од­но­сно це­ни ко­шта­ња, а на­кон по­чет­ног при­зна­ва­ња се ме­ри по на­бав­ној вред­но­сти, од­но­сно це­ни ко­шта­ња ума­ње­ној за аку­му­ли­ра­ну амор­ти­за­ци­ју и за евен­ту­ал­не аку­му­ли­ра­не гу­бит­ке по осно­ву обез­вре­ђе­ња, на на­чин про­пи­сан у чла­ну 14. Пра­вил­ни­ка за ми­кро и дру­га прав­на ли­ца.

 У на­бав­ну вред­ност НПО се укљу­чу­ју се сви тро­шко­ви на­бав­ке уве­ћа­ни за за­ви­сне тро­шко­ве на­бав­ке.

Соп­стве­не услу­ге код на­бав­ке НПО се при­зна­ју у на­бав­ну вред­ност нај­ви­ше по тр­жи­шној це­ни (нпр: тро­шко­ви пре­во­за опре­ме и слич­но), док се неуобичајенo ви­со­ки тро­шко­ви ис­ка­зу­ју на те­рет рас­хо­да пе­ри­о­да у ко­ме су на­ста­ли.

Да би сред­ство би­ло при­зна­то као стал­но сред­ство и под­ле­га­ло об­ра­чу­ну амор­ти­за­ци­је, тре­ба да ис­пу­ња­ва усло­в да је ње­гов ко­ри­сни век тра­ја­ња ду­жи од го­ди­ну да­на,

Члан 20.

На­кна­ди из­да­ци се укљу­чу­ју у на­бав­ну вред­ност уко­ли­ко ис­пу­ња­ва­ју кри­те­ри­ју­ме де­фи­ни­са­не у чла­ну 19. став 4. овог Пра­вил­ни­ка.

На­кнад­ни из­да­ци ко­ји не ис­пу­ња­ва­ју на­ве­ден кри­те­ри­јум, од­но­сно ко­ји слу­же сва­ко­днев­ном или ре­дов­ном сер­ви­си­ра­њу и одр­жа­ва­њу НПО не ула­зе у вред­ност НПО, већ се ис­ка­зу­ју на те­рет рас­хо­да пе­ри­о­да у ко­ме су на­ста­ли.

У за­ви­сно­сти од да­тих окол­но­сти, на­кнад­ни из­да­ци ко­ји ис­пу­ња­ва­ју кри­те­ри­ју­ме да бу­ду при­зна­ти као сред­ство ис­ка­зу­ју се као за­себ­но сред­ство ко­је се амор­ти­зу­је одво­је­но од остат­ка по­сто­је­ћег сред­ства у ве­зи са ко­јим је из­вр­шен на­кнад­ни из­да­так, уко­ли­ко је:

– вред­ност на­кнад­ног из­дат­ка зна­чај­на у од­но­су на по­сто­је­ће сред­ство, а што се про­це­њу­је у мо­мен­ту на­стан­ка из­дат­ка уз ува­жа­ва­ње свих ре­ле­вант­них окол­но­сти, и

– ка­да је про­це­ње­ни ко­ри­сни век тра­ја­ња ула­га­ња бит­но раз­ли­чит од остат­ка сред­ства.

Члан 21.

Амор­ти­за­ци­ја НПО вр­ши се пу­тем про­пор­ци­о­нал­ног ме­то­да, и то при­ме­ном сто­пе, утвр­ђе­не на осно­ву про­це­ње­ног ко­ри­сног ве­ка тра­ја­ња, на осно­ви­цу ко­ју чи­ни на­бав­на вред­ност/це­на ко­шта­ња

Об­ра­чун амор­ти­за­ци­је по­чи­ње од пр­вог да­на на­ред­ног ме­се­ца у од­но­су на ме­сец у ко­јем је основ­но сред­ство ста­вље­но у упо­тре­бу, од­но­сно од ка­да је рас­по­ло­жи­во за ко­ри­шће­ње

За по­тре­бе об­ра­чу­на амор­ти­за­ци­је НПО у сле­де­ћој та­бе­ли да­ти су прет­по­ста­вље­ни оквир­ни ко­ри­сни век тра­ја­ња и ра­спон сто­па амор­ти­за­ци­ја у за­ви­сно­сти од вр­сте НПО. У за­ви­сно­сти од спе­ци­фич­но­сти кон­крет­не НПО за сва­ко по­је­ди­нач­но сред­ство се утвр­ђу­је про­це­ње­ни ко­ри­сни век и од­го­ва­ра­ју­ћа сто­па амор­ти­за­ци­је уз ува­жа­ва­ње свих ре­ле­вант­них фак­то­ра (оче­ки­ва­ни ин­тен­зи­тет ко­ри­шће­ња, фи­зич­ко и тех­но­ло­шко ста­ре­ње, за­кон­ска огра­ни­че­ња итд)

**Та­бе­лар­ни пре­глед**

| Опис | Ко­ри­сни век тра­ја­ња (у го­ди­на­ма) | Сто­па амор­ти­за­ци­је (у%)[[3]](#footnote-3) |
| --- | --- | --- |
| **ПО­СТРО­ЈЕ­ЊА И ОПРЕ­МА** |
| На­ме­штај, по­слов­ни ин­вен­тар | 5 - 10 | 10 – 20% |
| Кан­це­ла­риј­ска опре­ма  | 4 - 10 | 10 – 25 % |
| Пут­нич­ка мо­тор­на во­зи­ла, во­зи­ла на мо­тор­ни по­гон и при­кључ­ни уре­ђа­ји | 5 – 8 | 12,5 – 20% |
| Ра­чу­нар­ска опре­ма, те­ле­ко­му­ни­ка­ци­о­на опре­ма | 3 – 5 | 20 – 33,33% |
| **НЕ­МА­ТЕ­РИ­ЈАЛ­НА ИМО­ВИ­НА** |  |  |
| **Софт­вер, ли­цен­це и оста­ла пра­ва,**  | 3-10 | 10-30% |

Пре­и­спи­ти­ва­ње усво­је­ног ме­то­да амор­ти­за­ци­је, пре­о­ста­ле (ре­зи­ду­ал­не) вред­но­сти као и ко­ри­сног ве­ка тра­ја­ња се вр­ши на кра­ју об­ра­чун­ског пе­ри­о­да (по­слов­не го­ди­не) уко­ли­ко по­сто­је на­го­ве­шта­ји да је до­шло до зна­чај­не про­ме­не у од­но­су на прет­ход­ни пе­ри­од.

НПО за ко­ја се утвр­ди да по­сто­ји план оту­ђе­ња пре кра­ја њи­хо­вог ко­ри­сног ве­ка тра­ја­ња пред­ста­вља на­зна­ку ума­ње­ња вред­но­сти ко­ја узро­ку­је из­ра­чу­на­ва­ње на­док­на­ди­ве вред­но­сти сред­ства за свр­хе од­ре­ђи­ва­ња да ли је сред­ству ума­ње­на вред­ност.

Не по­сто­ји оба­ве­за ре­кла­си­фи­ка­ци­је НПО за ко­ја по­сто­ји на­ме­ра ру­ко­вод­ства да бу­ду оту­ђе­на у ро­ку од 12 ме­се­ци на стал­на сред­ства на­ме­ње­на про­да­ји, ни­ти по­сто­ји оба­ве­за об­у­ста­вља­ња об­ра­чу­на амор­ти­за­ци­је за стал­на сред­ства на­ме­ње­на про­да­ји од тог да­ту­ма.

**Алат и си­тан ин­вен­тар**

Члан 22.

Као основ­но сред­ство при­зна­ју се и под­ле­жу амор­ти­за­ци­ји сред­ства ала­та и сит­ног ин­вен­та­ра ко­ја за­до­во­ља­ва­ју усло­ве из чла­на 19. став 4. овог Пра­вил­ни­ка.

Сред­ства ала­та и сит­ног ин­вен­та­ра, за ко­је овим пра­вил­ни­ком ни­је про­пи­са­на сто­па амор­ти­за­ци­је, ис­ка­зу­ју се као опре­ма на по­себ­ном ана­ли­тич­ком ра­чу­ну. Ако је њи­хо­ва по­је­ди­нач­на на­бав­на вред­ност ма­ња од *5.000 ди­на­ра)* от­пи­су­ју се по го­ди­шњој сто­пи од *(на пример: 50%)*. За оста­ла сред­ства утвр­ђу­је се сто­па ко­ја про­ис­ти­че из про­це­ње­ног ве­ка ко­ри­сне упо­тре­бе.

Сред­ства ала­та и ин­вен­та­ра ко­ја не за­до­во­ља­ва­ју усло­ве из 1. ста­ва овог чла­на ис­ка­зу­ју се као обрт­на сред­ства (за­ли­хе).

**Ре­зер­вни де­ло­ви**

Члан 23.

Као основ­но сред­ство при­зна­ју се ре­зер­вни де­ло­ви ко­ја за­до­во­ља­ва­ју усло­ве из чла­на 19. став 4. овог Пра­вил­ни­ка.

Та­кви ре­зер­вни де­ло­ви, по уград­њи, уве­ћа­ва­ју књи­го­вод­стве­ну вред­ност сред­ства у ко­је су угра­ђе­ни.

Ако дру­штво у књи­го­вод­стве­ну вред­ност НПО при­зна тро­шко­ве за­ме­не не­ког де­ла, он­да се иск­њи­жа­ва и књи­го­вод­стве­на вред­ност тог за­ме­ње­ног де­ла, без об­зи­ра на то да ли је за­ме­ње­ни део амор­ти­зо­ван одво­је­но. Ако за прав­но ли­це ни­је при­клад­но да утвр­ђу­је књи­го­вод­стве­ну вред­ност за­ме­ње­ног де­ла, оно мо­же ко­ри­сти­ти тро­шко­ве за­ме­не као ин­фор­ма­ци­ју о то­ме ко­ли­ки су би­ли тро­шко­ви за­ме­ње­ног де­ла у вре­ме ње­го­ве на­бав­ке или из­град­ње.

Ре­зер­вни де­ло­ви ко­ји не за­до­во­ља­ва­ју усло­ве из ста­ва 1. овог чла­на, при­ли­ком уград­ње, ис­ка­зу­ју се као тро­шак по­сло­ва­ња.

**Фи­нан­сиј­ски ин­стру­мен­ти**

Члан 26.

Фи­нан­сиј­ски ин­стру­мент је сва­ки уго­вор на осно­ву ко­га на­ста­је фи­нан­сиј­ска имо­ви­на јед­ног по­слов­ног су­бјек­та и фи­нан­сиј­ска оба­ве­за или вла­снич­ки ин­стру­мент дру­гог по­слов­ног су­бјек­та.

Фи­нан­сиј­ска имо­ви­на об­у­хва­та уде­ле и ак­ци­је код по­ве­за­них су­бје­ка­та, зај­мо­ве по­ве­за­ним су­бјек­ти­ма, ула­га­ња у при­дру­же­не су­бјек­те, ула­га­ња у хар­ти­је од вред­но­сти, да­те кре­ди­те и де­по­зи­те, оста­лу фи­нан­сиј­ску имо­ви­ну.

Фи­нан­сиј­ска имо­ви­на се про­це­њу­је у скла­ду са чла­ном 17. Пра­вил­ни­ка за ми­кро и дру­га прав­на ли­ца.

Уче­шћа у ка­пи­та­лу у ви­ду уде­ла се по­чет­но ме­ре по на­бав­ној вред­но­сти уве­ћа­ној за тро­шко­ве тран­сак­ци­је. Ова уче­шћа се на­кнад­но ме­ре по на­бав­ној вред­но­сти ума­ње­ној за евен­ту­ал­на обез­вре­ђе­ња.

На кра­ју сва­ког из­ве­штај­ног пе­ри­о­да по­слов­ни су­бјект мо­ра за сва­ку по­је­ди­нач­ну фи­нан­сиј­ску имо­ви­ну ме­ре­ну по на­бав­ној вред­но­сти или амор­ти­зо­ва­ној вред­но­сти из­вр­ши­ти про­це­ну ума­ње­ња по осно­ву обез­вре­ђе­ња.

Уче­шћа у ка­пи­та­лу у ви­ду ак­ци­ја ко­је се ко­ти­ра­ју на ак­тив­ном тр­жи­шту (фи­нан­сиј­ска имо­ви­на чи­ја се про­ме­на фер вред­но­сти при­зна­је у би­лан­су успе­ха) се по­чет­но ме­ре по на­бав­ној вред­но­сти у ко­ју се не укљу­чу­ју тран­сак­ци­о­ни тро­шко­ви већ они те­ре­те рас­хо­де пе­ри­о­да. Ова уче­шћа се на­кнад­но ме­ре по фер вред­но­сти, а про­ме­не фер вред­но­сти се ис­ка­зу­ју у ко­рист, од­но­сно на те­рет би­лан­са успе­ха. При­ли­ком на­кнад­ног ме­ре­ња, ако фер вред­ност ви­ше ни­је до­ступ­на по­след­ња по­зна­та фер вред­ност је ујед­но и књи­го­вод­стве­на вред­ност, па се та­ква ак­ци­ја ме­ри по књи­го­вод­стве­ној вред­но­сти док фер вред­ност не бу­де по­нов­но до­ступ­на.

**За­ли­хе**

Члан 27.

За­ли­хе се ме­ре по на­бав­ној це­ни, од­но­сно це­ни ко­шта­ња или по не­то тр­жи­шној вред­но­сти у за­ви­сно­сти ко­ја је вред­ност ни­жа.

Про­це­њи­ва­ње за­ли­ха ма­те­ри­ја­ла, ре­зер­вних де­ло­ва, сит­ног ин­вен­та­ра и ро­бе вр­ши се на на­чин про­пи­сан у чла­ну 18. Пра­вил­ни­ка за ми­кро и дру­га прав­на ли­ца.

У на­бав­ну вред­ност за­ли­ха укљу­чу­ју се сви тро­шко­ви на­бав­ке и дру­ги тро­шко­ви ко­ји су на­ста­ли до­во­ђе­њем за­ли­ха на са­да­шњу ло­ка­ци­ју и са­да­шње ста­ње.

Соп­стве­не услу­ге код на­бав­ке за­ли­ха се при­зна­ју у на­бав­ну вред­ност нај­ви­ше по тр­жи­шној це­ни (нпр: тро­шко­ви уто­ва­ра и ис­то­ва­ра у соп­стве­ној ре­жи­ји, пре­воз и слич­но), док се не­у­о­би­ча­је­но ви­со­ки тро­шко­ви ис­ка­зу­ју на те­рет рас­хо­да пе­ри­о­да у ко­ме су на­ста­ли.

**Крат­ко­роч­на по­тра­жи­ва­ња и пла­сма­ни**

Члан 29.

Про­це­њи­ва­ња крат­ко­роч­них по­тра­жи­ва­ња и пла­сма­на вр­ши се на на­чин про­пи­сан чл. 21. Пра­вил­ни­ка за ми­кро и дру­га прав­на ли­ца.

Ин­ди­рек­тан от­пис, од­но­сно ис­прав­ка вред­но­сти по­тра­жи­ва­ња од ку­па­ца на те­рет рас­хо­да пе­ри­о­да пре­ко ра­чу­на ис­прав­ке вред­но­сти вр­ши се код по­тра­жи­ва­ња од ку­па­ца код ко­јих је од ро­ка за њи­хо­ву на­пла­ту про­шло нај­ма­ње 60 да­на

Ин­ди­ка­то­ри ве­ро­ват­не не­на­пла­ти­во­сти по­тра­жи­ва­ња су: ка­шње­ње куп­ца у из­ми­ри­ва­њу сво­је оба­ве­зе, бло­ка­да ра­чу­на куп­ца, над куп­цем је по­кре­нут по­сту­пак сте­ча­ја или ли­кви­да­ци­је, при­ли­ком ускла­ђи­ва­ња по­тра­жи­ва­ња и оба­ве­за, ку­пац не при­зна­је ис­ка­за­но по­тра­жи­ва­ње итд.

Ди­рек­тан от­пис по­тра­жи­ва­ња од ку­па­ца на те­рет рас­хо­да пе­ри­о­да се вр­ши уко­ли­ко је не­на­пла­ти­вост из­ве­сна и до­ку­мен­то­ва­на (нпр: дру­штво/пред­у­зет­ник ни­је ус­пео суд­ским пу­тем да из­вр­ши њи­хо­ву на­пла­ту, по­тра­жи­ва­ње је за­ста­ре­ло у скла­ду са ре­ле­вант­ним про­пи­си­ма ко­ји­ма се уре­ђу­је за­ста­ре­лост по­пут ЗОО, куп­ца је не­мо­гу­ће ло­ци­ра­ти услед то­га што је бри­сан из над­ле­жног ре­ги­стра и сл).

При­ли­ком утвр­ђи­ва­ња ин­ди­рект­ног и ди­рект­ног от­пи­са по­тра­жи­ва­ња узи­ма­ју се у об­зир од­ред­бе чла­на 10. Пра­вил­ни­ка за ми­кро и дру­га прав­на ли­ца ко­јим су уре­ђе­ни до­га­ђа­ји на­кон би­лан­са.

Од­лу­ку о ин­ди­рект­ном от­пи­су, од­но­сно ис­прав­ци вред­но­сти по­тра­жи­ва­ња од ку­па­ца пре­ко ра­чу­на ис­прав­ке вред­но­сти на пред­лог ко­ми­си­је за по­пис по­тра­жи­ва­ња и крат­ко­роч­них пла­сма­на до­но­си од­бор ди­рек­то­ра дру­штва.

Од­лу­ку о ди­рект­ном от­пи­су по­тра­жи­ва­ња од ку­па­ца на пред­лог ко­ми­си­је за по­пис по­тра­жи­ва­ња и крат­ко­роч­них пла­сма­на до­но­си од­бор ди­рек­то­ра дру­штва.

**Го­то­вин­ски екви­ва­лен­ти и го­то­ви­на
и ак­тив­на вре­мен­ска раз­гра­ни­че­ња**

Члан 30.

Про­це­њи­ва­ња го­то­вин­ских екви­ва­ле­на­та и го­то­ви­не и ак­тив­них вре­мен­ских раз­гра­ни­че­ња вр­ши се на на­чин про­пи­сан у чл. 22. и 23. Пра­вил­ни­ка за ми­кро и дру­га прав­на ли­ца.

**Ре­зер­ви­са­ња**

Члан 31.

Про­це­њи­ва­ње ре­зер­ви­са­ња вр­ши се на на­чин про­пи­сан чл. 25. и 26. Пра­вил­ни­ка за ми­кро и дру­га прав­на ли­ца.

Ре­зер­ви­са­ња се вр­ши на те­рет рас­хо­да пе­ри­о­да по осно­ву[[4]](#footnote-4):

1) ре­зер­ви­са­ња за тро­шко­ве у га­рант­ном ро­ку;

2) ре­зер­ви­са­ња за суд­ске спо­ро­ве;

3) за от­прем­ни­не за­по­сле­ни­ма за тех­но­ло­шки ви­шак;

4) дру­га ре­зер­ви­са­ња у скла­ду са Пра­вил­ни­ком за ми­кро и дру­га прав­на ли­ца на осно­ву Од­лу­ке над­ле­жног ор­га­на.

**Ре­зер­ви­са­ња за суд­ске спо­ро­ве** се вр­ше на осно­ву пред­ло­га, односно извештаја прав­не слу­жбе или адво­кат­ске кан­це­ла­ри­је, који је састављен на осно­ву ве­ро­до­стој­не до­ку­мен­та­ци­је о по­кре­ну­том спо­ру, а ко­ји је усво­јен од стра­не од­бо­ра ди­рек­то­ра/пред­у­зет­ни­ка.

**Ре­зер­ви­са­ња за от­прем­ни­не рад­ни­ци­ма за тех­но­ло­шки ви­шак** вр­ши се на осно­ву уна­пред де­фи­ни­са­ног пла­на от­пу­шта­ња дру­штва/пред­у­зет­ни­ка.

Ре­зер­ви­са­ња тре­ба да се ко­ри­сте са­мо за из­дат­ке за ко­је су ре­зер­ви­са­ња по­чет­но при­зна­та.

Ре­зер­ви­са­ња се мо­ра­ју пре­и­спи­та­ти на дан сва­ког би­лан­са ста­ња, и то та­ко да од­ра­жа­ва­ју нај­бо­љу са­да­шњу про­це­ну. На­кон пре­и­спи­ти­ва­ња евен­ту­ал­но се вр­ши ко­рек­ци­ја из­но­са ре­зер­ви­са­ња пре­ма но­вој про­це­ни. Сва­ко ко­ри­го­ва­ње прет­ход­но при­зна­тих из­но­са се при­зна­је на те­рет рас­хо­да од­но­сно у ко­рист при­хо­да, осим уко­ли­ко ре­зер­ви­са­ње ни­је пр­во­бит­но при­зна­то као део на­бав­не вред­но­сти сред­ста­ва. Ако се утвр­ди да ре­зер­ви­са­ње ви­ше не за­до­во­ља­ва усло­ве за при­зна­ва­ње, оно се уки­да у ко­рист при­хо­да.

**Оба­ве­зе и па­сив­на вре­мен­ска раз­гра­ни­че­ња**

Члан 32.

Про­це­њи­ва­ње оба­ве­за и па­сив­них вре­мен­ских раз­гра­ни­че­ња вр­ши се на на­чин про­пи­сан чл. 27–29. Пра­вил­ни­ка за ми­кро и дру­га прав­на ли­ца.

**При­хо­ди и рас­хо­ди (по­слов­ни,
фи­нан­сиј­ски и оста­ли)**

Члан 33.

Про­це­њи­ва­ње по­зи­ци­ја би­лан­са успе­ха, од­но­сно по­зи­ци­ја при­хо­да и рас­хо­да (по­слов­них, фи­нан­сиј­ских и оста­лих) вр­ши се на на­чин про­пи­сан у чл. 30–36. Пра­вил­ни­ка за ми­кро и дру­га прав­на ли­ца.

IV. ПРЕ­ЛА­ЗНЕ И ЗА­ВР­ШНЕ ОД­РЕД­БЕ

Члан 35.

Овај Пра­вил­ник сту­па на сна­гу (примењује се од) 1. јануара 2014. године.

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)